DJEČJI VRTIĆ NOVA GRADIŠKA

TRG DR. FRANJE TUĐMANA 2

35400 NOVA GRADIŠKA

Temeljem članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i čl. 44. Statuta dječjeg vrtića Nova Gradiška Upravno vijeće Dječjeg vrtića Nova Gradiška na svojoj 170. sjednici održanoj 30.9.2025. donijelo je

**ODLUKU**

**o objavi natječaja za radno mjesto**

**POMOĆNIKA ZA DJECU S TEŠKOĆAMA U RAZVOJU**

1. **NA ODREĐENO VRIJEME**
* JEDAN (1) IZVRŠITELJ – PUNO RADNO VRIJEME u NOVOJ GRADIŠKI (PODRUČNI VRTIĆ „VJEVERICA“ STARO PETROVO SELO)

**Uvjeti :** Prema čl. 24. a Zakona o predškolskom odgoju i obrazovanju ( NN 10/97,107/07,94/13 i 98/19, 57/22, 101/23) kandidati moraju ispunjavati uvjete:

* **punoljetnost**
* **zdravstvena sposobnost za obavljanje poslova**
* dokazi da ne postoje zapreke za zasnivanje radnog odnosa sukladno čl. 25. Zakona o predškolskom odgoju i obrazovanju ( „Narodne novine“ 10/97, 107/97, 94/13, 98/19, 57/22, 101/23 )

**KANDIDAT ZA RADNO MJESTO ODGOJITELJA (M/Ž) DUŽAN JE PRILOŽITI :**

1. zahtjev – prijava na natječaj vlastoručno potpisana

2. životopis

3. dokaz o stečenoj stručnoj spremi (svjedodžba)

4. ELEKTRONIČKI ZAPIS O RADNOPRAVNOM STATUSU ( Potvrda o podacima evidentiranim u matičnoj evidenciji HZMO, ne stariji od dana raspisivanja natječaja)

5. Dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju, dostavljaju se sljedeći dokumenti (ne stariji od 6 mjeseci):

a) uvjerenje nadležnog suda da se protiv kandidata ne vodi kazneni postupak prema članku 25. stavak 2. Zakona o predškolskom odgoju i obrazovanju

b) uvjerenje nadležnog suda da se protiv kandidata ne vodi prekršajni postupak prema članku 25. stavak 4. Zakona o predškolskom odgoju i obrazovanju

c) potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju

6. Ako kandidati ostvaruju pravo prednosti pri zapošljavanju prema posebnom propisu, dužni su se pozvati na to pravo i uz zahtjev priložiti svu potrebnu dokumentaciju i imaju prednost u odnosu na ostale osobe pod jednakim uvjetima (rješenje ili potvrda o priznatom statusu iz kojeg je vidljivo navedeno pravo)

Dokazi potrebni za ostvarivanje prava prednosti pri zapošljavanju dostupni su na Internet stranici Ministarstva hrvatskih branitelja:

<https://branitelji.gov.hr/zaposljavanje-843/843>

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

7. Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužni su da bi ostvarili pravo prednosti pri zapošljavanju pod jednakim uvjetima pozvati se na navedeno pravo i dostaviti sve dokaze propisane člankom 9.

Na natječaj se mogu javiti oba spola.

Rok za podnošenje prijava je osam ( 8 ) dana od dana objave natječaja.

Nepotpune, nepravovremene i nepotpisane prijave, te one dostavljene elektronskim putem neće se uzimati u razmatranje.

Poslodavac zadržava pravo obavljanja inicijalnog razgovora i testiranja prijavljenih kandidata, a o terminu će biti obaviješteni putem web stranice Vrtića ([www.dvng.hr](http://www.dvng.hr)) .

Prijavom na natječaj kandidati prihvaćaju odredbe Zakona o zaštiti osobnih podataka – privole za prikupljanje, obrade osobnih podataka, objave podataka i opoziva privole koja se podnosi isključivo putem pošte.

Izabrani kandidati biti će obaviješteni putem mrežne stranice Vrtića ([www.dvng.hr](http://www.dvng.hr)) i oglasne ploče Vrtića u roku od 8 dana od dana donošenja Odluke Upravnog vijeća i podliježu zdravstvenom liječničkom pregledu.

**Prijave na natječaj s obaveznom dokumentacijom podnose se isključivo putem pošte na adresu:**

**Dječji vrtić Nova Gradiška, Trg dr. Franje Tuđmana 2, 35400 Nova Gradiška – s naznakom „za natječaj – pomoćnik za djecu s teškoćama u razvoju Staro Petrovo Selo“.**

Upravno vijeće Dječjeg vrtića zadržava pravo poništiti natječaj ili ne prihvatiti niti jednu ponudu bez obrazlaganja poništenja ili ne prihvaćanja.

KLASA: 112-07/225-01/01

URBROJ : 2178/15-380-01/01-25-

Nova Gradiška, 6.10.2025.

Natječaj objavljen: Internet stranica DV NOVA GRADIŠKA i Internet stranica HZZ Nova Gradiška